Дума: свободен (свобо`ден)
Какво означава думата?
свободна, свободно, +мн. свободни, +прил.\n#1 Който има свобода; независим. _Свободен народ._\n#2 Който не е забраняван или ограничаван. _Свободна мисъл._\n#3 Който се извършва леко, без пречки. _Свободни движения._\n#4 Непринуден, без задръжки. _Свободно поведение._\n#5 Който е на свобода, не е затворен. _Присъдата му изтече преди два дни, вече е свободен._\n#6 Който не е ангажиран с работа. _Свободна ли си тази вечер? Свободно време._\n#7 Който не е зает или запълнен. _В салона няма свободни места._\n#8 Който е широк, не прилепва плътно. _Свободно облекло._\n#9 Който не е в сърдечни или брачни връзки. _Свободна жена._\n#10 +Спец. В химията — който не е в свързано състояние с други елементи. _Свободен електрон._ ____ +нареч. [[свободно]]. _Той говори свободно четири езика._\n* _Вход свободен._ — Вход без заплащане за билет.\n* _Свободна цена._ — +Спец. Цена, която се определя от съотношението между предлагане и търсене.\n* _Свободна професия._ — Професия, при която възнаграждение се получава след извършване на някаква работа, а не под формата на заплата.\n* _Свободен стих._ — +Спец. Стих, при който не се спазват ритмическите закономерности на класическото стихосложение. • [[Свободно!]] +Спец. Военна команда, с която се отменя командата мирно.\n* _Свободен сте!_ — Можете да вървите, не сте нужен повече.\n* _Свободен университет._ — Университет, който е на самоиздръжка, не получава държавна субсидия; частен университет.